મેળાના વહીવટકર્તા શ્રી આહુજાએ એક અખબારી મુલાકાતમાં એમ જણાવ્યું હતું કે માત્ર સંસ્કૃતના શિક્ષકોને જ આ ફરજ સોંપવામાં આવી છે, કારણ કે તેઓ મંત્ર જાણે છે. જો કે, યમુનાનગરના નાયબ કમિશ્નર રોહતાશ સીંઘ ખર્બ દ્વારા બહાર પડાયેલું હુકમનામું દર્શાવે છે કે લગભગ તમામ વિષયના શિક્ષકોને પૂજારીની ફરજ માટે નિયુક્ત કરવામાં આવ્યા છે, જેમાં ચેતવણી આપવામાં આવી છે કે આમાં થયેલી ચૂકને ગંભીરતાથી લેવામાં આવશે. હરિયાણા વિદ્યાલય અધ્યાપક સંઘના યમુનાનગર જિલ્લાના એકમે આ બાબતને વખોડી નાખી હતી અને જણાવ્યું હતું કે શિક્ષકનું પ્રાથમિક કામ ભણાવવાનું છે. તેમની પર અન્ય ફરજોનો બોજો લાદવો જોઈએ નહીં. આ સંસ્થાના ઉપપ્રમુખ વઝીરસીંઘે જણાવ્યું હતું કે આપણે બિનસાંપ્રદાયિક દેશમાં વસીએ છીએ. શિક્ષકોને કોઈ ચોક્કસ ધર્મના કાર્યક્રમોમાં ફરજો સોંપવી ન જોઈએ. નહીંતર અન્ય ધર્મોના ધાર્મિક કાર્યક્રમોમાં પણ તેમને મોકલવામાં આવશે.